section_heading: Povijest
paragraph_text: Batumi je osnovan kao starogrčka kolonija pod imenom Batis. Naziv potiče od grčke fraze batis limin, što znači „duboka luka“. Turci su zauzeli ovaj grad u 17. stoljeću, a 1873. su ga preuzeli Rusi. Već 1890-ih Batumi je bio jedna od značajnih svjetskih izvoznih luka (vuna, mangan, drvo, svila, nafta). Staljin je ovdje organizirao štrajkove 1901. godine. Poslije Prvog svjetskog rata grad je prelazio iz turskih u britanske ruke, a ponovo je ugovorom između Sovjetskog Saveza i Turske 18. travnja 1921. godine pripao Sovjetskom Savezu. Tada je formirana autonomna republika Adžarija.